TEXTO DEFINITIVO DA ORDENANZA DO SERVIZO DE LIMPEZA POZOS NEGROS E FOSAS SÉPTICAS
ADMINISTRACIÓN LOCAL — Municipal — Ponteareas (Ordenanzas e Regulamentos, 21/08/2020)

Non téndose producido reclamacións ou alegacions ao acordo adoptado pola Corporación Municipal do 25 de febreiro de 2020 sobre a aprobación da Ordenanza Reguladora do Prezo Público pola prestación de servizos de limpeza de pozos negros e fosas sépticas do Concello de Ponteareas, queda aprobada definitivamente co seguinte texto: Constituirá o feito impoñible do prezo público regulado nesta ordenanza o servizo de baleirado e limpeza de pozos negros e fosas sépticas e o posterior traslado e recepción dos residuos a instalacións de EDAR municipal. Para os efectos desta Ordenanza, enténdese por: Pozo cego ou pozo negro. Escavación no terreo, xeralmente de forma circular, revestida de paredes perforadas que recibe a descarga das augas residuais (augas negras). Nese sistema primario de depuración o líquido fíltrase no terreo, mentres que a parte sólida queda retida ata que se descompón por efecto bacteriano. A profundidade máxima do pozo ven determinada pola capa freática ou capa de auga superficial ou subterránea do terreo á que non debe alcanzar o pozo para non contaminar dita auga. Fosa séptica. Instalación na que se leva a cabo o tratamento primario de augas residuais de natureza doméstica, de Centros socio-culturais, casas de turismo rural ou estabelecementos de hostalería situados nas parroquias sen saneamento. Componse de dous ou máis compartimentos nos que se realiza a separación e a reacción físico-química da materia orgánica desas augas. Estación depuradora de augas residuais (EDAR). Unidade composta por instalacións, estruturas ou mecanismos que permitan unha depuración por métodos físicos, químicos ou biolóxicos da auga residual co fin de adecuar a auga residual aos obxectivos de vertedura. Son suxeitos pasivos deste prezo público, obrigados ao pagamento, no concepto de contribuíntes, as persoas físicas, xurídicas e as entidades a que se refiren os artigos 35 e 36 da Lei 58/2003, de 17 de decembro, Xeral Tributaria e artigo 43 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, que soliciten, resulten beneficiadas ou sexan usuarias dos servizos ou actividades polos que deban satisfacerse aqueles, descritos no artigo 1 da presente ordenanza.1.—Os/as titulares de fosas sépticas ou pozos negros poderán solicitar o seu baleirado e traslado dos vertidos ás instalacións de depuración xestionadas polo Concello de Ponteareas.2.— O/a titular da fosa séptica ou pozo negro deberá presentar unha solicitude ante o Concello de Ponteareas debendo cumprir os seguintes requirimentos: 3.—No caso de que a solicitude indicada no apartado anterior reúna os requirimentos para a súa aceptación, o Concello de Ponteareas ditará unha resolución autorizando a realización de baleirados que será comunicada ao/á responsable da execución do servizo, dándolle traslado do expediente.4.—O/a responsable da execución do servizo deberá poñerse en contacto co/a solicitante e indicaralle día e hora para realizar o servizo, deberá tamén comunicarllo ao/á responsable da EDAR para a recepción dos residuos.5.—No momento de realizar o baleirado deberá cubrirse un modelo onde se debe identificar o titular da fosa, a dirección da vivenda ou establecemento e o volume vertido. Este modelo deberá ser asinado polo titular da fosa, polo transportista e, posteriormente, polo/a responsable da EDAR. Este formulario quedará en posesión do Concello, no Departamento responsable do servizo.6.—O/a xestor/a da depuradora comunicará trimestralmente ao Concello de Ponteareas os baleirados realizados, mediante un modelo establecido para o efecto onde farase constar o nome ou razón social do suxeito pasivo, a dirección da vivenda ou establecemento e o volume baleirado.7.—No caso de que a solicitude non cumpra os requirimentos para a súa aceptación, daráselle ao/á titular solicitante un prazo de 10 días para a súa emenda. De non facelo así, anularase o expediente e procederase á devolución da tarifa ingresada, se fose o caso.1.—A solicitude de baleirado realizarase mediante o formulario correspondente que recollerá os datos necesarios que identifiquen o inmoble, do propietario do mesmo e da fosa séptica ou pozo negro a baleirar. Este formulario incluirá unha declaración responsable de que os vertidos teñen natureza doméstica ou asimilada.2.—Esta solicitude deberá ir acompañada dos seguintes documentos: a.—Copia do NIF/CIF do solicitante. b.—Xustificante de ter realizado o pago estipulado da cota correspondente segundo o artigo 6 desta ordenanza. A autorización da solicitude quedará supeditada a obtención dos seguintes extremos: a.—Resolución positiva da tramitación da Declaración de Baleirado de Fosas Sépticas en Depuradoras de Augas Residuais Xestionadas polo Concello de Ponteareas b.—Informe do correspondente departamento do Concello de Ponteareas de que a vivenda ou o establecemento non dispón de conexión ó servizo municipal de saneamento, nin ven obrigada a súa conexión de acordo ás condicións que se establecen no “Regulamento do Servizo Municipal de Subministración de Auga do Concello de Ponteareas (BOP nº 86 de 15 de abril de 1991). Fíxase unha tarifa única a aplicar por cada baleirado. Non se admitirán fraccionamentos desta tarifa. A tarifa será de 45,72 euros por cada baleirado.1.—O prezo público regulado nesta ordenanza devindicaranse no momento da solicitude dos servizos.2.—Os/as solicitantes dos servizos que constitúan o feito impoñible deste prezo público deberán realizar, no momento da solicitude, autoliquidación e o ingreso correspondente polo importe sinalado na tarifa do artigo anterior. Nas infraccións tributarias desta ordenanza a súa cualificación, así como as sancións correspondentes estarase ó disposto na Lei 58/2003 Xeral Tributaria, e restante normativa de aplicación.1ª. No que non estea previsto na presente Ordenanza Fiscal será de aplicación a Lei Xeral Tributaria, Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e normativa concordante de aplicación.2ª. A presente ordenanza entrará en vigor o día seguinte da súa publicación do acordo definitivo do texto íntegro da ordenanza no Boletín Oficial da Provincia, permanecendo vixente en tanto non se acorde a súa modificación ou derrogación expresas.3ª. Contra o presente acordo, conforme ao artigo 19 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, poderase interpoñer polos interesados recurso contencioso administrativo, no prazo de dous meses contados a partir do día seguinte ao da publicación.